Verdon renner gjennom flere kunstige innsjøer før den munner ut i Durance nær Vinon-sur-Verdon sør for Manosque. Verdon er mest kjent for det imponerende gjelet den renner gjennom, Gorges du Verdon. Dette kalksteinsgjelet er 20 km langt og mer enn 300 meter dypt, og er et populært turiststed, blant annet for fjellklatring. Navnet kommer av den grønnaktige fargen vannet har i gjelet.